Ministru kabineta rīkojuma projekta

**“Par valsts nekustamo īpašumu nodošanu Daugavpils pilsētas pašvaldībai**”

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projektu mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Daugavpils pilsētas pašvaldības īpašumā valsts nekustamo īpašumu Imperatora ielā 2, Daugavpilī un nekustamo īpašumu Mihaila ielā 4, Daugavpilī, lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomo funkciju īstenošanai.  P**rojekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” 15.panta pirmās daļas 2. un 5.punkts.  Daugavpils pilsētas domes 16.07.2020. lēmums Nr.301 (protokols Nr. 29, 31.§) "*Par nekustamo īpašumu Mihaila ielā 4, Daugavpilī, un Imperatora ielā 2, Daugavpilī, pārņemšanu Daugavpils pilsētas pašvaldības īpašumā*". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts “**Par valsts nekustamo īpašumu nodošanu Daugavpils pilsētas pašvaldībai**” (turpmāk – Rīkojuma projekts) paredz nodot bez atlīdzības Daugavpils pilsētas pašvaldības īpašumā šādus Finanšu ministrijas valdījumā esošos nekustamos īpašumus:  **1. Nekustamo īpašumu** (nekustamā īpašuma kadastra Nr. 0500 011 1507) - **zemes vienību** (zemes vienības kadastra apzīmējums 0500 011 1507) 1905 m² platībā **un būvi** –“*konditorejas cehs”* (būves kadastra apzīmējums 0500 011 1507 001) kopējā platība 1152,3 m2 - **Imperatora ielā 2, Daugavpilī**, kas ierakstīts zemesgrāmatā uz valsts vārda Finanšu ministrijas personā, Daugavpils pilsētas zemesgrāmatas nodalījumā Nr.100000113377.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) valsts nekustamā īpašuma kadastrālā vērtība uz 01.01.2020. ir 22820 *euro* (zemes vienība – 4170 *euro*+ būve - 18650 *euro*).  Zemes vienībai noteiktais lietošanas mērķis: 0908 – *pārējo sabiedriskās nozīmes objektu apbūve*.  Valsts nekustamais īpašums nav iznomāts.  Nekustamajam īpašumam NĪVKIS un Daugavpils pilsētas zemesgrāmatas nodalījumā Nr. 100000113377 noteikti šādi apgrūtinājumi:  - c*eļa servitūta teritorija - 187 m2;*  *-arhitektūras un pilsētbūvniecības pieminekļa teritorija un objekti 1905 m2;*  *- vietējas nozīmes kultūras pieminekļa teritorija un objekti (būvei).*  Ievērojot likuma “Par kultūras pieminekļu aizsardzību” 8.pantā noteikto, ka Nacionālajai kultūras mantojuma pārvaldei jāpaziņo par nodomu atsavināt valsts nozīmes kultūras pieminekli, šajā gadījumā attiecīgu paziņojumu nav nepieciešams nosūtīt un norādījumus attiecībā uz nekustamo īpašumu nav nepieciešams izsniegt, jo nekustamais īpašums ir vietējās nozīmes kultūras piemineklis un nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis. Vienlaicīgi nākamajam valsts nekustamā īpašuma ieguvējam, izmantojot nekustamo īpašumu būs saistoši tiesību akti, kas regulē augstākminēto kultūras mantojuma objektu aizsardzību, kura teritorijā nekustamais īpašums atrodas, kā arī būs saistoša Aizsargjoslu likumā noteiktā kārtība atbilstoši aizsargjoslu veidam.  Izvērtējot nekustamajam īpašumam (nekustamā īpašuma kadastra Nr. 0500 011 1507) - Imperatora ielā 2, Daugavpilī, notiektos apgrūtinājums kopsakarā ar Zemesgrāmatu likuma pārejas noteikumu 19.punktā noteikto, secināms, ka informāciju par noteiktajiem apgrūtinājumiem ir jāuztur NĪVKIS un zemesgrāmatai ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, jādzēš no attiecīgā zemesgrāmatas nodalījuma.  Valsts akciju sabiedrībā “Valsts nekustamie īpašumi” (turpmāk- VNĪ) saņemta Daugavpils pilsētas domes Pilsētplānošanas un būvniecības departamenta 18.05.2020. vēstule Nr.3-8/69 Atzinums Nr.K/56/20 par būves (būves kadastra apzīmējumu 0500 011 1507 001) - *konditorejas ceha* (turpmāk –būve) pārbaudi 2020.gada 08.maijā. Vizuāli apsekojot būvi tika konstatēts, ka būves ārējais izskats neatbilst Daugavpils pilsētas domes 2016.gada 10.marta saistošo noteikumu Nr.5 „Saistošie noteikumi par Daugavpils pilsētas teritorijas kopšanu un būvju uzturēšanu" (turpmāk - Saistošie noteikumi) 11. un 12.punktu prasībām un bojā pilsētas tēlu. Daugavpils pilsētas domes pilsētplānošanas un būvniecības departamenta (turpmāk Departaments) arhīva rīcībā nav informācijas par minētā objektā būvniecības ieceres dokumentācijas iesniegšanu. Būve netiek ekspluatēta un vizuāli atrodas nesakoptā stāvoklī. Būve ir iekonservēta un ir nodrošināta pret nepiederošo personu iekļūšanas tajā, bet tā vizuāli degradē ar apkārtējo veidolu. Būvei daudzās vietās ir dažāda rakstura bojājumi. Lietus ūdens sistēma ir bojāta, notekcauruļu nav, skārda teknes ir sarūsējušas, sakarā ar to lietus ūdens nonāk uz fasādēm, fasādēm bojāta apmetuma kārta, ir plaisas, konstatēta ķieģeļu mūra erozija. No Būves karnīzes un dūmvadiem nokrīt apmetuma gabali, bīstamas vietas nav norobežotas, gar Būves fasādes no Imperatora ielas puses atrodas velosipēdu celiņš. Būve rada bīstamību garāmgājējiem, tā nedrīkst būt par traucēkli un apdraudēt blakus esošo ēku un zemes īpašniekus, kā arī iedzīvotājus.  Saskaņā ar Civillikuma 1084.pantu, Saistošo noteikumu 11. un 12.punktiem, Vispārīgo būvnoteikumu 158.punktu, nekustamā īpašuma pārvaldītājam VNĪ uzdots:  1. nekavējoties norobežot un apzīmēt būves bīstamās vietas, kur var nokrist apmetuma un ķieģeļu gabali uz ietvi;  2. līdz 2020.gada 27.novembrim sakārtot būves lietus ūdens novadīšanas sistēmu, sakārtot fasādes apmetuma kārtu, vai aizsargāt bīstamās vietas ar aizsargsietu. Pastāvīgi uzturēt īpašumu atbilstoši saistošo noteikumu prasībām;  3.līdz 2021.gada 25.jūnijam risināt jautājumu par būves atjaunošanu, izstrādāt un iesniegt Departamentā būves sakārtošanai būvniecības ieceres dokumentāciju.  Ņemot vērā VNĪ paskaidrojumus un lūgumu pagarināt būves sakārtošanas termiņus ar Daugavpils pilsētas domes Pilsētplānošanas un būvniecības departamenta 20.07.2020. vēstuli Nr.3-14/535 2. un 3. punktā dotie uzdevumi apvienoti un to izpildes termiņš pagarināts līdz 2022.gada 25.jūnijam.  VNĪ speciālisti ir veikuši būves (būves kadastra apzīmējumu 0500 011 1507 001) - *konditorejas ceha* apsekošanu, lai identificētu bīstamās vietas, kur var nokrist apmetuma un ķieģeļu gabali. Ķieģeļu fragmenti uz gājēju ietves vai bojājumi fasādē uz Imperatora ielas pusi apmetumā, kas radītu apdraudējumu gājējiem vai velosipēdistiem, nav konstatēti. Neraugoties uz to, drošības labad nekavējoties tika veikta brīdinošu lentu izvietošana gar ielas un gar pagalma fasādēm. VNĪ regulāri veic minētās būves apsekošanas un uzturēšanas darbus, tostarp, lai ierobežotu nepiederošu personu iekļūšanu būvē un novērstu apdraudējumu gājēju, velosipēdistu drošībai, 2016.gadā veikti šādi būves uzturēšanas darbi:   * 13 skursteņu galvu daļēja demontāža un to augšējās daļas nosegšanas ar cinkota skārda elementiem; * bojātā apmetuma noņemšana no jumta karnīzes un atjaunošana atsevišķās vietās; * Būves 2.stāva arkveida un taisnstūrveida logu, kopā 19 gab., ailu aizsišana ar OSB plātnēm no ēkas iekšpuses; * Būves jumta seguma attīrīšana no gružiem, kā arī esošās ūdens notekas attīrīšana.   2. Nekustamo īpašumu (nekustamā īpašuma kadastra Nr. 0500 011 1516) - zemes vienību (zemes vienības kadastra apzīmējums 0500 011 1516) 56 m² platībā - Mihaila ielā 4, Daugavpilī, kas ierakstīts zemesgrāmatā uz valsts vārda Finanšu ministrijas personā, Daugavpils pilsētas zemesgrāmatas nodalījumā Nr.100000129026.  Nekustamajam īpašumam NĪVKIS nav reģistrēti apgrūtinājumi. Saskaņā ar ierakstiem Daugavpils pilsētas zemesgrāmatas nodalījumā Nr.100000129026 III.daļas 1.iedaļā nekustamajam īpašumam 2004.gadā noteikts apgrūtinājums - *siltumtīklu siltumtrases kanāla aizsargjosla 50 m².*  Zemesgrāmatā ierakstītais apgrūtinājums nav aktuāls. Zemesgrāmatā ierakstītais apgrūtinājums tiks dzēsts no attiecīgā zemesgrāmatas nodalījuma, zemesgrāmatai izskatot secīgi ienākušos nostiprinājuma lūgumus uz konkrēto nekustamo īpašumu, kā to paredz Zemesgrāmatu likuma pārejas noteikumu 19.punktā noteiktais.  Saskaņā ar informāciju no NĪVKIS valsts nekustamā īpašuma kadastrālā vērtība uz 01.01.2020. ir 128 *euro*.  Zemes vienībai noteiktais lietošanas mērķis: 0908 - *pārējo sabiedriskās nozīmes objektu apbūve.*  Valsts nekustamais īpašums nav iznomāts.  Rīkojuma projektā iekļautie nekustamie īpašumi atrodas Daugavpils cietokšņa teritorijā.  VNĪ vairākkārt ir vērsusies ministrijās ar piedāvājumu izvietot ministriju pārraudzībā esošās valsts iestādes Daugavpils cietoksnī, tostarp ēkā Imperatora ielā 2, Daugavpilī. Piedāvājums atsaucību nav guvis, ministrijas interesi nav izrādījušas. VNĪ rīkojuma projektā minētos īpašumus ar 29.05.2020. vēstuli Nr. 4/2-7/5009 atkārtoti piedāvāja pārņemt Daugavpils pilsētas pašvaldībai tās autonomo funkciju veikšanai.  Atbilstoši Daugavpils pilsētas domes 16.07.2020. lēmumam Nr.301 (protokols Nr. 29, 31.§) "Par nekustamo īpašumu Mihaila ielā 4, Daugavpilī, un Imperatora ielā 2, Daugavpilī, pārņemšanu Daugavpils pilsētas pašvaldības īpašumā", nekustamais īpašums Mihaila ielā 4, Daugavpilī, un nekustamais īpašums Imperatora ielā 2, Daugavpilī, nepieciešami Daugavpils pilsētas pašvaldībai, lai saskaņā ar likuma „Par pašvaldībām” 15.panta pirmās daļas 2.un 5.punktu tos izmantotu šādu pašvaldības autonomo funkciju īstenošanai:  - gādāt par savas administratīvās teritorijas labiekārtošanu un sanitāro tīrību (*ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana);*  - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (*organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c*.).  Saskaņā ar Daugavpils pilsētas domes Daugavpils cietokšņa saglabāšanas un attīstības padomes 17.06.2020. lēmumā Nr.72, 1.§ sniegto informāciju, nekustamais īpašums Imperatora ielā 2, Daugavpilī, ir bijusī artilērijas smēde (19.gs.) un ēdnīca (20 gs.otrā pusē), relatīvi apmierinošā stāvoklī. Šajā ēkā varētu attīstīt jaunu funkciju - Daugavpils cietokšņa muzeju. Ņemot vērā, ka šis īpašums atrodas Imperatora ielā, Daugavpilī, kura savieno sakārtoto tūrisma teritoriju Nikolaja vārtu rajonā ar pašlaik restaurējamo Inženieri arsenālu Imperatora ielā 8 (ielas pretējā galā), savukārt nekustamais īpašums Mihaila ielā 4, Daugavpilī, ir pilsētas ielas neapbūvēts posms, kur padomju laikos atradās caurlaides punkts, bet tagad - ietve un braucamā daļa pie Mihaila vārtiem, un tas ir nepieciešams pašvaldības funkciju nodrošināšanai, teritorijas uzkopšanai, infrastruktūras nodrošināšanai. Ar minēto lēmumu Daugavpils pilsētas domes Daugavpils cietokšņa saglabāšanas un attīstības padome ir atbalstījusi nekustamā īpašuma Imperatora ielā 2, Daugavpilī un nekustamā īpašuma Mihaila ielā 4, Daugavpilī, pārņemšanu pašvaldības īpašumā, lai veidotu kultūras un tūrisma objektu asi, vienotu maršrutu un turpinātu attīstīt un sakārtot Marka Rotko mākslas centram pieguļošo teritoriju.  VNĪ izvērtēšanas komisija 2020.gada 29.jūlijā (prot. Nr. IZKPL-20/31, 1.un 2.punkts) ir lēmusi noteiktā kārtībā sagatavot un virzīt Ministru kabineta rīkojuma projektu par nekustamā īpašuma (kadastra Nr. 0500 011 1507) Imperatora ielā 2, Daugavpilī, nodošanu bez atlīdzības Daugavpils pilsētas pašvaldības īpašumā pašvaldības autonomo funkcijas - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (*organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c*.) - īstenošanai. un nekustamā īpašuma (kadastra Nr. 0500 011 1516) un Mihaila ielā 4, Daugavpilī, nodošanu bez atlīdzības Daugavpils pilsētas pašvaldības īpašumā pašvaldības autonomo funkcijas - gādāt par savas administratīvās teritorijas labiekārtošanu un sanitāro tīrību (*ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana*).  Papildus Daugavpils pilsētas dome ar 25.09.2020. vēstuli Nr. 1.2.-8/1247, informē, ka:  - nekustamo īpašumu Imperatora ielā 2, Daugavpilī plānots izmantot Daugavpils cietokšņa vēstures muzeja funkcijas attīstībai. Jaunās funkcijas attīstība un kultūras mantojuma objekta saglabāšana būs atkarīga no pieejama finansējuma pašvaldības budžetā un ES struktūrfondos. Objektā nav plānots veikt saimniecisko darbību Eiropas Komisijas paziņojuma par Līguma par Eiropas Savienības darbību 107. panta 1. punktā minētā valsts atbalsta jēdziena (2016/c 262/01) izpratnē. Proti, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu, un ja ieņēmumi no saimnieciskās darbības (biļešu ieņēmumi, maksas pakalpojumu u.c. pašu ieņēmumi) ir ne vairāk kā 50 procenti no kopējiem kultūras iestādes izdevumiem sniegtais atbalsts nav kvalificējams kā atbalsts saimnieciskai darbībai un komercdarbības atbalsta nosacījumi nav jāpiemēro. Līdzīgu kultūras objektu uzturēšanas pieredze rāda, ka to ieņēmumi ir ne vairāk kā 50 procenti no izdevumiem;  - nekustamais īpašums Mihaila ielā 4, Daugavpilī, kurš pilda braucamā ceļa un ietves daļas funkcijas arī turpmāk būs publiski pieejams un tajā netiks veikta nekāda saimnieciskā darbība. Šis zemesgabals tiek izmantots transporta un gājēju pārvietošanai, līdz ar to pašvaldība arī turpmāk gādās par tā uzturēšanu un uzkopšanu.  Ņemot vērā, ka Daugavpils pilsētas novada pašvaldība, valsts nekustamo īpašumu Mihaila ielā 4, Daugavpilī un valsts nekustamo īpašumu Imperatora ielā 2, Daugavpilī, neizmantos saimnieciskās darbības veikšanai, tad nododot minētos nekustamos īpašumus Daugavpils pilsētas pašvaldības īpašumā nav jāpiemēro komercdarbības atbalsta nosacījumi.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils pilsētas pašvaldības iedzīvotāji un tās viesi. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020. gads** | | Turpmākie trīs gadi (tūkst.euro) | | | | |
| **2021.** | | **2022.** | | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.  gadam | izmaiņas, salīdzinot ar vidējā termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. | | | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. | | | | | | |
| 1.2. valsts speciālais budžets | Projekts šo jomu neskar. | | | | | | |
| 1.3. pašvaldību budžets | Projekts šo jomu neskar. | | | | | | |
| 2. Budžeta izdevumi: | Projekts šo jomu neskar. | | | | | | |
| 2.1. valsts pamatbudžets | Projekts šo jomu neskar. | | | | | | |
| 2.2. valsts speciālais budžets | Projekts šo jomu neskar. | | | | | | |
| 2.3. pašvaldību budžets | Projekts šo jomu neskar. | | | | | | |
| 3. Finansiālā ietekme | Projekts šo jomu neskar. | | | | | | |
| 3.1. valsts pamatbudžets | Projekts šo jomu neskar. | | | | | | |
| 3.2. speciālais budžets | Projekts šo jomu neskar. | | | | | | |
| 3.3. pašvaldību budžets | Projekts šo jomu neskar. | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. | | | | | | |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Rīkojuma projekts neskar valsts budžetu. Izdevumus, saistībā ar nekustamo īpašumu pārreģistrēšanu zemesgrāmatā uz Daugavpils novada pašvaldības vārda, kā arī izdevumus, kas saistīti ar nekustamo īpašumu uzturēšanu, segs Daugavpils novada pašvaldība no sava budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļa vietnē www.mk.gov.lv – sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ un Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

[vita.bruzas@vni.lv](mailto:vita.bruzas@vni.lv)